**Együttműködési megállapodás**

**tervezet**

amely létrejött egyrészről a**Szombathelyi MÁV Haladás Vasutas Sportegyesület** (székhely: 9700 Szombathely, Rohonci u. 3., nyilvántartási szám: 18-02-0000168, adószám: 19892337-2-18 , képviseli: Bokor Zsolt elnökhelyettes)

és a **Szombathelyi Sportközpont és Sportiskola Nonprofit Korlátolt Felelősségű Társaság** (székhely: 9700 Szombathely, Sugár utca 18., cégjegyzékszám: 18-09-108780, adószám: 22198499-2-18, képviseli: Leidli Géza ügyvezető)

között alulírott napon és helyen az alábbi feltételek mellett:

1. Szerződő felek rögzítik, hogy Szombathely Megyei Jogú Város Közgyűlésének 551/2019. (XI. 28.) Kgy. határozata alapján Szombathely Megyei Jogú Város Önkormányzata kizárólagos tulajdonában álló Szombathelyi Sportközpont és Sportiskola Nonprofit Kft. tenisz szakosztálya egyesül a Haladás VSE tenisz szakosztályával.
2. Szerződő felek rögzítik, hogy figyelemmel az 1. pontban foglaltakra is, Szombathely Megyei Jogú Város Közgyűlése az 551/2019. (XI. 28.) Kgy. határozatában 15 éves időtartamra ingyenes, de nem kizárólagos használatot biztosított a Haladás VSE tenisz szakosztályának, azzal, hogy a Szombathely Megyei Jogú Város tulajdonában álló Sportliget (így a teniszpályák is) továbbra is a Szombathelyi Sportközpont és Sportiskola Nonprofit Kft. vagyonkezelésében marad. A teniszpályák üzemeltetése, annak költségei így továbbra is a Szombathelyi Sportközpont és Sportiskola Nonprofit Kft-t terhelik.
3. Szerződő felek rögzítik, tudomással bírnak arról, hogy a teniszpályák a TOP 6.3.2-15-SH1-2016-00001 kódszámú, „A szombathelyi Sportliget fejlesztése” című projektben fejlesztésre kerültek, ezért a teniszpályák ingyenes használatára kizárólag a projekt előírásainak betartásával kerülhet sor.
4. Szombathely Megyei Jogú Város közgyűlése 2019. november 28-án megtartott közgyűlésén hozott 551/2019. (XI. 28.) Kgy. határozat 1. pontja 2. francia bekezdése alapján a felek megállapodnak abban, hogy az egyesülés keretében működő tenisz szakosztály a továbbiakban a HVSE által elfogadott, a szakosztályra vonatkozó Szervezeti és Működési Szabályzat rendelkezései szerint, annak keretei között működik.
5. A szerződő felek a teniszpályák használatára vonatkozóan az alábbiak szerint rendelkeznek:
6. A Haladás VSE tenisz szakosztálya a teniszpályákat a működéséhez szükséges, a Szombathelyi Sportközpont és Sportiskola Nonprofit Kft-vel előzetesen egyeztetett időtartamban és időszakban használhatja. A Haladás VSE tudomásul veszi, hogy ezen időszakon kívül a Szombathelyi Sportközpont és Sportiskola Nonprofit Kft. más használók részére is biztosítja a teniszpályákat.
7. Szerződő felek rögzítik, hogy a Szombathelyi Sportközpont és Sportiskola Nonprofit Kft. a létesítményt az **éves időbeli** kapacitás legalább 20%-ában más hivatásos vagy amatőr sportolónak vagy csapatnak bocsátja rendelkezésre, azaz a Haladás VSE az éves időbeli kapacitás legfeljebb 80 %-ában jogosult a pályák használatára.
8. Szerződő felek rögzítik, hogy a Haladás VSE a pályák használati jogát harmadik személyre nem engedheti át.
9. Szerződő felek rögzítik, hogy a TOP-6.3.2-15 pályázati felhívás előírásainak megfelelően Szombathely Megyei Jogú Város Önkormányzatát 5 éves fenntartási kötelezettség terheli, ezért a létesítményben bármely átalakítás, felújítás, egyéb beavatkozás kizárólag az önkormányzat előzetes jóváhagyásával végezhető.
10. A használatra jogosult köteles közreműködni és szabad bejárást biztosítani a támogatásból megvalósult projekt helyszíni ellenőrzései során az arra jogosult ellenőröknek.

Jelen megállapodás 2020. január 01. napjával lép hatályba, és a szerződést a felek 15 éves határozott időtartamra kötik.

Szombathely, 2019. december „ ”

**Szombathelyi MÁV Haladás Szombathelyi Sportközpont és Sportiskola**

**Vasutas Sportegyesület Nonprofit Korlátolt Felelősségű Társaság**

képv.: Bokor Zsolt elnökhelyettes képv.: Leidli Géza ügyvezető